Virðulegi forseti . Ég veit ekki hvernig ég á að útskýra þetta öðruvísi en það er . Við getum ekki farið að gera viðskiptasamning eða semja um framtíðarviðskipti við Breta fyrr en þeir eru komnir út úr ESB . Það er bara þannig . Allt sem við höfum gert er ekki aðeins í samvinnu við Breta heldur sömuleiðis við EFTA-ríkin og Evrópusambandið almennt ( Gripið fram í . ) Hv. þingmaður verður að sætta sig við það að við getum ekki gert samning , framtíðarsamning við Breta fyrr en þeir komnir út úr Evrópusambandinu . Hins vegar gátum við gert þessar ráðstafanir , vegna þess að það eru líkur á því að þeir fari út án samnings . Ef þeir hefðu fengið leyfi til að semja um framtíðarviðskipti strax hefðum við auðvitað gengið í það en við gengum frá þessum þremur meginþáttum . Við höfum einnig gert ráðstafanir af því að Evrópusambandið hefur gert ákveðnar ráðstafanir sem tengjast EES og við ætlum að taka þær inn í löggjöf okkar . En svona er málið . Virðulegi forseti . Varðandi UNESCO er heildarkostnaðurinn vegna framboðsins og setu í framkvæmdastjórn UNESCO áætlaður 422 millj. kr . Þá er gert ráð fyrir kostnaði við eitt stöðugildi kosningastjóra í utanríkisráðuneytinu og starfsnema í sendiráðinu í París í 2 – 3 ár á tímabilinu 2019 – 2021 þegar kosningabaráttan fer fram , kostnaði við eitt stöðugildi … starfsmanns í París og allt að fjögur stöðugildi í ráðuneytum , þar af tvö í utanríkisráðuneytinu og tvö í mennta - og menningarmálaráðuneytinu , í fjögur ár á meðan stjórnarsetu stendur , árin 2021 – 2025 . Við þetta bætist kostnaður við gerð framboðsgagna , ferðakostnaður og leiga á skrifstofuhúsnæði . Kostnaður skiptist með eftirfarandi hætti á tímabil : 14,5 millj. kr. á yfirstandandi ári , 42 millj. kr. á tímabilinu 2020 – 2021 , 81 millj. kr. á meðan setu í framkvæmdastjórn stendur 2022 – 2025 . Ég vona að þetta svari spurningum hv. þingmann .